કમ્પલ્સિવ સેક્સ્યુઅલ બિહેવિયર અર્થાત્ બળજબરીથી શારીરિક સંબંધ બનાવવાની કોશિશ કરવી તેને સાદા શબ્દોમાં સેક્સ એડિક્શન અથવા સેક્સનું વ્યસન કહી શકાય. તેને વિશ્વ આરોગ્ય સંસ્થા (હૂ)એ સત્તાવાર રૂપે માનસિક બીમારીનો દરજ્જો આપી દીધો છે. આમ તો જે આ પ્રકારની સમસ્યાથી પીડિત છે અને પોતાની સારવાર કરાવવા માગે છે તેમના માટે ‘હૂ’નો આ મહત્ત્વનો નિર્ણય છે. જે તેમના માટે લાભદાયી હોઈ શકે છે.